|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 05-07-2011 10:55 | |  |  |  |  | | --- | --- | --- | --- | | Til | | | Skoler der udbyder EUD \* [601020210] | | Emne | | | Angående overgangsbestemmelser for indgangen bil, fly og andre transportmidler | |  |  | |

**Reference: 170.09J.261  
  
Angående fællesindgangen bil, fly og andre transportmidler**   
  
Den 1. juli 2011 er en ny bekendtgørelse trådt i kraft på fællesindgangen bil, fly og andre transportmidler. Mekanikeruddannelsen ophæves og er nu opdelt i to uddannelser:

* Lastvognsmekaniker
* Personvognsmekaniker

Elever, der er i gang med en del af den hidtidige gældende uddannelse til mekaniker, kan gøre denne del færdig efter de hidtidige regler, jf. § 6, stk. 3, i bekendtgørelse nr. 218 af 17. marts 2011 om uddannelser i den erhvervsfaglige fællesindgang bil, fly og andre transportmidler.   
  
Dette betyder, at en elev,

* der er i gang med grundforløbet den 1. juli 2011, kan gøre dette færdigt efter de hidtidige regler, men eleven skal ved overgangen til hovedforløbet skifte til en af de to nye mekanikeruddannelser,
* der er i gang med mekanikeruddannelsens trin 1 enten i skolepraktik eller med en uddannelsesaftale, som stopper med udgangen af trin 1, kan gøre trin 1 færdig efter de hidtidige regler, men eleven skal ved en eventuel optag til skolepraktik trin 2 eller indgåelse af en ny uddannelsesaftale om trin 2 skifte til en af de to nye mekanikeruddannelser,
* der er i gang med mekanikeruddannelsens trin 1 eller 2 med en uddannelsesaftale, som stopper med udgangen af trin 2, kan gøre denne uddannelsesaftale færdig, dvs. trin 2, efter de hidtidige regler,
* der er i gang med mekanikeruddannelsens trin 2 enten i skolepraktik eller med en uddannelsesaftale, kan gøre trin 2 færdig efter de hidtidige regler.

Skulle en elev med en uddannelsesaftale miste denne aftale, mister eleven samtidigt en eventuel ret til at blive på den hidtidige gældende mekanikeruddannelse, og elevens retsstilling skal ved overgang mellem grundforløb, trin 1 eller trin 2 vurderes efter ovenstående regler.   
  
Det er skolens pligt at udarbejde overgangsregler for de elever, som enten ønsker eller skal skifte over til en af de to nye mekanikeruddannelser, jf. § 6, stk. 4, i bekendtgørelse nr. 218 af 17. marts 2011 om uddannelser i den erhvervsfaglige fællesindgang bil, fly og andre transportmidler.   
  
Der henvises til Uni-C's adm.sys. for yderligere vejledning i forhold til elever, der ønsker at skifte over til en af de to nye mekanikeruddannelser (versionsskift).   
  
Er der yderligere spørgsmål til ovenstående, kan skolerne kontakte Dennis Lindberg Laursen på telefon nr.: 3392 5413 eller Per Nørregaard på telefon nr.: 2557 4114 eller undertegnede.   
  
  
Med venlig hilsen  
  
Marianne Hallgaard Christensen   
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Pædagogisk konsulent Marianne Hallgaard Christensen  
Undervisningsministeriet  
Uddannelsesstyrelsen  
Kontor for erhvervsfaglige uddannelser  
Frederiksholms Kanal 26  
1220 København K